​ປ. ທ​ຣຳ ຈະ​ບໍ່​ຕື່ມ​ຄຳ​ຖາມ ກ່ຽວ​ກັບ​ເລື້ອງ​ສັນ​ຊາດ ໃສ່​ການ​ສຳ​ຫຼວດ ສຳ​ມະ​ໂນ​ຄົວ ປີ 2020
ປະ​ທາ​ນາ​ທິ​ບໍ​ດີ​ທ​ຣຳ ໄດ້​ສັ່ງ​ໃຫ້​ພວກ​ເຈົ້າ​ໜ້າ​ທີ່ ເກັບ​ກຳ​ຂໍ້​ມູນ​ເລື້ອງ​ສັນ​ຊາດ ໂດຍ​ວິ​ທີ​ອື່ນ ທີ່​ບໍ່​ກ່ຽວ​ກັບ ການ​ສຳ​ຫຼວດ​ສຳ​ມະ​ໂນ​ຄົວ.
ປະທານາທິບໍດີສະຫະລັດ ທ່ານດໍໂນລ ທຣຳ ກ່າວວ່າ ທ່ານພວມອອກດຳລັດຂອງຝ່າຍບໍລິຫານໃຫ້ກະຊວງການຄ້າເກັບກຳຂໍ້ມູນກ່ຽວກັບເລື້ອງສັນຊາດ ແຕ່ໄດ້ຍົກເລີກຄວາມພະຍາຍາມ ທີ່ຈະເພີ້ມຄຳຖາມກ່ຽວກັບເລື້ອງສັນຊາດທີ່ເປັນບັນຫາໂຕ້ແຍ້ງເຂົ້າໃນການສຳຫຼວດສຳມະໂນຄົວ ຊຶ່ງມີຂຶ້ນສິບປີໃດເທື່ອນຶ່ງໃນປີໜ້ານີ້ ປະທານາທິບໍດີທຣຳ ທີ່ມີລັດຖະມົນຕີກະຊວງຍຸຕິທຳ ທ່ານວິລລຽມ ບາ ແລະລັດຖະມົນຕີກະຊວງການຄ້າ ທ່ານວິລເບີ ຣັອສ ຢືນຢູ່ຄຽງຂ້າງໃນສວນດອກກຸຫຼາບຂອງທຳນຽບຂາວກ່າວວ່າ “ອັນເປັນຜົນເນື່ອງມາຈາກດຳລັດທີ່ອອກໃນມື້ນີ້ ພວກເຮົາຈະສາມາດ ຄ້ຳປະກັນໄດ້ວ່າ ການສຳຫຼວດສຳມະໂນຄົວ ໃນປີ 2020 ຈະພາໃຫ້ມີການນັບທີ່ຖືກຕ້ອງວ່າ ມີພວກທີ່ຖືສັນຊາດຫຼາຍປານໃດ ມີຜູ້ທີ່ບໍ່ແມ່ນສັນຊາດ ແລະພວກຄົນເຂົ້າເມືອງຜິດກົດໝາຍຫຼາຍປານໃດຢູ່ໃນສະ ຫະລັດອາເມຣິກາ ” ປະທານາທິບໍດີທຣຳ ກ່າວຕື່ມວ່າ “ພວກເຮົາບໍ່ໄດ້ຖອຍໃນຄວາມພະຍາຍາມທີ່ຈະນັບພວກທີ່ຖືສັນຊາດ ໃນໝູ່ປະຊາກອນຂອງສະຫະລັດ ” ປະທານາທິບໍດີທຣຳໄດ້ປະກາດວ່າ ພະແນກການຕ່າງໆຂອງລັດຖະບານກາງຈະສະໜອງຂໍ້ມູນກ່ຽວຂ້ອງ ໃຫ້ແກ່ກະຊວງການຄ້າ ທີ່ສາມາດຈັດເປັນຕາຕະລາງບອກໃຫ້ຮູ້ທັງພວກທີ່ເປັນສັນຊາດ ແລະພວກທີ່ບໍ່ແມ່ນສັນຊາດ ຢູ່ໃນສະ ຫະລັດ ທ່ານທຣຳກ່າວວ່າ “ພວກເຮົາຄິດວ່າ ມັນຈະມີຄວາມແມ່ນຍຳຫຼາຍຂຶ້ນ ” ການເອົາບາດກ້າວດັ່ງກ່າວມີຂຶ້ນຫຼັງຈາກໄດ້ມີຄຳສັ່ງບໍ່ໃຫ້ເອົາຄຳຖາມກ່ຽວກັບເລື້ອງສັນຊາດເຂົ້າໃສ່ການສຳຫຼວດສຳມະໂນຄົວລຸນຫຼັງທີ່ສານສູງສຸດເອີ້ນວ່າເປັນ “ແຜນການ” ໃນການໂຕ້ແຍ້ງຂອງລັດຖະບານ ທີ່ວ່າຄຳຖາມດັ່ງກ່າວມີຄວາມຈຳເປັນເພື່ອສະໜັບສະໜຸນກົດໝາຍວ່າດ້ວຍສິດທິໃນການປ່ອນບັດ ທ່ານບາໃຫ້ການອະທິບາຍວ່າ “ການຕັດສິນໃໝ່ໃດໆກໍຕາມ ຈະຖືກທ້າທາຍໃນທັນທີ” ຖ້າລັດຖະບານ ຫາກຍັງສືບຕໍ່ ທີ່ຈະຕໍ່ສູ້ໃນສາມຄະດີ ຂອງລັດຖະບານກາງ ທີ່ຈະເອົາຄຳຖາມເລື້ອງສັນຊາດ ເຂົ້າໃສ່ການສຳຫຼວດສຳມະໂນຄົວ ໃນປີ 2020 ” ທ່ານເດລ ໂຮ ຜູ້ອຳນວຍການໂຄງການສິດທິໃນການປ່ອນບັດ ຂອງສະຫະພັນອິດສະຫຼະພາບພົນລະເມືອງອາເມຣິກັນ ກ່າວວ່າ “ຄວາມພະຍາຍາມຂອງທ່ານທຣຳ ທີ່ຢາກຈະໃຊ້ການສຳຫຼວດສຳມະໂນຄົວເປັນອາວຸດ ຈະສິ້ນສຸດລົງບໍ່ແມ່ນດ້ວຍສຽງດັງທີ່ແຮງໆ ແລະຈະສິ້ນສຸດດ້ວຍສຽງຮ້ອງຄາງຄ່ອຍໆ ” ທ່ານໂຮ ທີ່ໄດ້ຕໍ່ສູ້ຄະດີຢູ່ໃນສານສູງ ກ່າວວ່າ “ທ່ານໄດ້ເສຍໄຊ ຢູ່ສານສູງສຸດຊຶ່ງໄດ້ມອງເຫັນການຕົວະຂອງທ່ານ ກ່ຽວກັບຄວາມຈຳເປັນຂອງຄຳຖາມເລື້ອງສັນຊາດສຳລັບກົດໝາຍວ່າດ້ວຍສິດທິໃນການປ່ອນບັດ ມັນເປັນທີ່ຈະແຈ້ງວ່າ ທ່ານຢາກຈະປູກຝັງຄວາມຢ້ານກົວຢູ່ໃນປະຊາຄົມພວກຄົນເຂົ້າເມືອງ ເພື່ອເລັ່ງລັດໃນຄວາມພະຍາຍາມສຳລັບການສວຍໃຊ້ຂອງພັກຣີພັບບລີກັນທີ່ຈະເຮັດໃຫ້ອິດທິພົນຂອງປະຊາຄົມອາເມຣິກາລາຕິນອ່ອນແອລົງ ”